Karksi-Nuia 20. mai 2020 nr

D**etailplaneeringu algatamine ja lähteülesande kinnitamine**

Mulgi Vallavolikogu algatab Kastani tn 3 (48001:001:0367) katastriüksusel jäätmejaama detailplaneeringu koostamise, eesmärgiga rajada jäätmejaam jäätmete liigiti kogumise, sortimise ja taaskasutuse edendamiseks. Kastani tn 3 katastriüksus asub Põlde külas ja osaliselt Abja-Paluoja linnas. Jäätmejaama rajamine tuleneb vajadusest korraldada Mulgi vallas jäätmehoolduse arendamist vastavalt jäätmeseadusele, kohaliku omavalitsuse jäätmekavale ja jäätmehoolduseeskirjale.

Kastan tn 3 maaüksusele juurdepääs on Kastani tänavalt ja maaüksus on hoonestamata.

Kastani tn 3 kinnistu omanik on Mulgi vald.

Planeeritaval alal kehtib Abja Vallavolikogu 14.08.2008 määrusega nr 244 kehtestatud Abja valla üldplaneering, mille kohaselt on ala reserveeritud tootmismaaks, mistõttu algatatav detailplaneering on üldplaneeringut muutev.

Kavandatavas jäätmejaamas soovitakse elanikele luua võimalused kodumajapidamises tekkivate liigiti kogutud jäätmete üleandmiseks, et edendada jäätmete taaskasutust. Planeeritavale alale ei kavandata olulise keskkonnamõjuga tegevusi keskkonnamõju hindamise ja keskkonnajuhtimissüsteemi seaduse mõistes. Arvestades kavandatavate tegevuste mahtu, iseloomu ja kinnistu asukohta, ei eeldata kavandatavate hoonete ning rajatiste sihipärase kasutamisega seonduvat olulist keskkonnamõju.

Kavandatav tegevus ei kuulu keskkonnamõju hindamise ja keskkonnajuhtimissüsteemi seaduse (KeHJS) § 6 lõikes 1 nimetatud tegevuste nimistusse, mille korral keskkonnamõju strateegilise hindamise (KSH) läbiviimine on kohustuslik.

Jäätmekäitluse valdkonda kuuluva tegevuse kohta tuleb otsustajal anda keskkonnamõju eelhinnang tulenevalt KeHJS § 6 lõikest 2 ja Vabariigi Valitsuse 29.08.2005 määrusest 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ § 10.

Eeltoodust tulenevalt on koostatud „Mulgi valla jäätmejaama detailplaneeringu keskkonnamõju strateegilise hindamise eelhinnang“.

Keskkonnamõju strateegilise hindamise läbiviimine detailplaneeringu koostamisel ei ole vajalik järgmistel põhjustel:

1. jäätmejaamas hakatakse vastu võtma eraldi liigiti kogutud jäätmeid, segaolmejäätmete vastuvõttu ei kavandata, samuti ei kavandata jäätmete käitlemist, millega kaasneks negatiivseid häiringuid müra, haisu või tolmu näol. Jäätmete üleandmisel ja hoidmisel ei teki õhuheitmeid, kuna jäätmed on valdavalt inertsed.
2. kodumajapidamises tekkivaid jäätmeliike hakatakse vastu võtma lekkekindlates mahutites, lahtiselt kogutavaid jäätmeliike asfalteeritud platsil varjualuse all, ohtlikke jäätmeid selleks ettevalmistatud ruumides ja suletavates mahutites. Kogutavaid jäätmeid hoitakse ajutiselt ning antakse üle selleks vastavat luba omavale ettevõttele. Kavandatava tegevusega ei kaasne pinnase ning ja põhjavee reostust, sest jäätmejaama alla minev maa-ala asfalteeritakse, sademe- ja nõrgvesi kogutakse ning suunatakse puhastatult nõrgveesüsteemi;
3. detailplaneeringu alal ja vahetus läheduses ei asu looduskaitsealuseid üksikobjekte ja ei esine kaitsealuste taime- ning loomaliikide kasvukohti ja elupaiku;
4. kavandatava tegevusega kaasneda võivate mõjude leevendamisega seonduvad küsimused on võimalik lahendada detailplaneeringu koostamise käigus ja anda keskkonnatingimused detailplaneeringu koosseisus (turvatud ja piirdeaiaga territoorium, kontrollitud nõrgvee kogumine, kõvakattega plats, jäätmemahutite õige paigutus ja valik, planeeritud töökorraldus ja väljaõppinud jäätmete vastuvõtja jms), mistõttu ei ole eraldi keskkonnamõju strateegilise hindamise läbiviimine vajalik.

Vastavalt KeHJS § 33 lõikele 6 esitas vallavalitsus 06.04.2020 kirjaga nr 6-3/503 eelhinnangu koos detailplaneeringu algatamise otsuse eelnõuga Keskkonnametile seisukoha küsimiseks keskkonnamõju strateegilise hindamise algatamise vajalikkuse kohta.

Keskkonnaamet on 29.04.2020 kirjas nr 6-5/20/5350-2 on nõustunud eelhinnangu järeldustega, et nimetatud tegevusega ei kaasne eeldatavalt olulist negatiivset mõju. Eelhinnangut on täiendatud Keskkonnaameti poolt tehtud ettepanekute osas.

Abja valla üldplaneeringuga on detailplaneeringu ala reserveeritud tootmismaaks ning on munitsipaalomandisse kuuluv maa. Eelhinnangu analüüsi tulemusel kavandatava tegevusega ei kaasne olulist negatiivset keskkonnamõju ning keskkonnamõju strateegiline hindamine ei ole vajalik.

Võttes aluseks eeltoodu, kohaliku omavalitsuse korralduse seaduse § 6 lõike 1, planeerimisseaduse § 128 lõiked 1 ja 5, keskkonnamõju hindamise ja keskkonnajuhtimissüsteemi seaduse § 6 lõiked 2 punkt 11 § 35 lõiked 1, 3 ja 5, Mulgi Vallavolikogu määruse nr 47 „Planeerimisseaduse ja ehitusseadustiku rakendamine Mulgi vallas“ § 2 punkti 1 ja 2.

**Mulgi Vallavolikogu o t s u s t a b:**

1. Algatada detailplaneeringu koostamine Mulgi Vallavalitsuse tellimisel ja finantseerimisel, Kastani tn 3 (katastritunnus 48001:001:0367 ) kinnistul Põlde külas.
2. Detailplaneeringu koostamise eesmärk on jäätmejaama rajamine.
3. Kinnitada detailplaneeringualale lähtesisukohad vastavalt Lisale 1.
4. Mitte algatada jäätmejaama detailplaneeringule keskkonnamõju stateegilist hindamist vastavalt Lisale 2.
5. Kooskõlastatud detailplaneering tuleb esitada vallvolikogu vastuvõtmiseks hiljemalt ühe aasta jooksul planeeringu lähteülesande kinnitamise kuupäevast arvates. Volikogu võib põhjendatud taotluse alusel pikendada detailplaneeringu esitamise tähtaega. Taotlus detailplaneeringu esitamise tähtaja pikendamiseks tuleb esitada hiljemalt üks kuu enne detailplaneeringu esitamise tähtaja lõppemist.

Arvo Maling

Volikogu esimees

Ärakiri:

1. Keskkonnaamet ivo.ojamae@keskkonnaamet.ee
2. Sten-Maikel Udras maikel@mulgivald.ee
3. Tiia Kukk tiia.kukk@mulgivald.ee